Ужас! Къщи убийци разболяват от рак  
Инж. Славка Пенева е сред доайените на медицинската радиестезия и полевата терапия у нас. Преди 1989 г. родената във Франция народна лечителка работи дълги години в БНТ и дори участва в пуска на първата цветна телевизия в България. След пенсионирането си се посвещава на алтернативната медицина, на диагностиката и лечението с радиестезични махала, генератори и микровълнови еталони. Срещаме се с 86-годишната експертка в търсене на въпроси за невидимите причини, които разболяват българина.  - Г-жо Пенева, какво е вашето наблюдение, болестите на даден човека писани от съдбата ли са, или има елемент на случайност?- Интересен въпрос. Това може да се установи по няколко начина - един от тях е кармичната мандала. В нейната направа са били посветени и тибетските лами, които ги използват и за направата на амулети. Съвършената мандала е тази схема, в която вие имате всички необходими житейски линии. Преди години, когато разбрах за подобен род корекции, първо експериментирах със себе си. Казано накратко, се правят сложи изчисления и схеми, от които става видно дали имате обремененост. След това на база броя на преражданията на индивида се строи т.нар. вибрационен ред за помощ, но преди това се разбира какъв е грехът, извършен от индивида. Всичко е много сложно и трудоемко и затова спрях и се насочих само към медицинската радиестезия.- Но какво показа изследването, което направихте за себе си?- За щастие, нямах карма по линията на род - майка и баща. Имах само скрито проклятие, което ме дърпаше назад в живота. То не може да се установи откъде идва. Може да е от някой приятел, познат, нещо, което е направил лошо към теб. Имам чисто субективното усещане, че след като си направих кармичната корекция, нещата ми в живота тръгнаха в по-позитивна посока. Т.е. кармичните увреди, вярваме или не, не са без значение.- Вие за себе си намерили ли сте обяснение как този род магически неща влияят на човека?- Ако говорим за магията, то тя представлява вибрационна вълна, която пристига към даден човек, модулирана с информация. Например ритуалчикът изрича, записва „на еди-кого си да не му върви в живота, в бизнеса; да не му върви в брака; да го сполети беда“ и т.н. Една такава вълна с този текст пристига до мозъка на жертвата. Нейната ДНК, т.е. хромозомният апарат, който има лингвистични способности, разчита тази информация. И създава програма за изпълнение на някакво подсъзнателно ниво, без да го осъзнаваме. Това се нарича състояние на зомби - "аз не съм аз, а изпълнявам чужда програма". И сякаш сами започваме да взимаме грешните решения в дадена сфера и тръгваме към житейската пропаст.- Как може да се развали една магия?- В радиестезията имаме генератори – уреди, с които правим това. Например магията се мери с 53 метра дължина на вълната, но с обратен знак. Т.е. това е отрицателна енергия, или лявовъртящо се торсионно поле. Когато при мен дойде човек с такова излъчване, аз взимам негов личен свидетел (кичур коса - б.р.) и го поставям в генератора. Той произвежда същата вълна, но със знака плюс. И какво става в математиката - плюс на минус дава нула. Така аз не бъркам яйца, не топя олово. Използвам научен физикален начин. Същият алгоритъм се ползва и при лечение на болести. Взима се излъчването на тумора например, поставя се в генератора обратният знак и започва програмата за лечение. Идват при мен лекувани, дори от Германия. Когато мога, помагам с полева терапия в комбинация с билки.- Какви са симптомите на човек, който има енергийна увреда?- Симптомите са няколко, които всеки от нас може да различи. Обикновено хората с магия имат много нисък енергиен статус - около 7,65 м. За сравнение - относително здравият човек излъчва в пространството енергийна вълна над 7.70-7.80 метра. Всичко под тази стойност деактивира имунната ни защита, а това на свой ред отваря широко вратата за отключване на болести, било по наследствен път или придобити.Другото, което съм установила, е, че „омагьосаните“ са много бъбриви. Много говорят и предимно глупости, спорят яростно, алогично на заобикалящата ги действителност. Третото нещо е липсата на виталитет, имат нарушения в съня. Стават сутринта, а се чувстват страшно уморени, все едно че цяла нощ са орали и копали. Има хора, при които се проявяват безпокойства, фобии - мислят, че някой ги преследва. Тези състояния могат да бъдат придружени и от халюцинации. Когато направя полевата терапия, тези хора се връщат доста по-хрисими. Някои разказват, че сякаш товар им е паднал от плещите. Преди това всички органи, свързани с енергийните центрове от 3-ти до 7-и, са се увредили и са влезли в някаква патология. След това в рамките на до 20 дена всички органи и системи по протежение на седемчакрената система започват да влизат в кондиция. Разбира се, не всичко може да идва от магия, говорим за някакъв процент от хората, но пък такава е темата на разговора ни, а и е хубаво тези неща да се знаят. Магия може да се получи и при консумация на продукти - кафе, чай, храна, в която е сипана предварително енергизирана материя. Аз самата затова от непознати хора продукти не консумирам. Могат да ви направят подарък, дрешка, бижу, картина. Слагате си я, а тя започва да ви облъчва. Пътищата на "доброжелателите" са много.- От холистично гледище болестта е само следствие от някаква причина за спад на имунитета. В този смисъл какво друго може да подяде здравето ни?- Това може да бъде геопатогенна зона, която също излъчва в пространството отрицателни вълни. Сградите, разположени върху тях или в близост, са известни с термина „къщи убийци“. Тук на първо място слагам трасетата на подземно течащите води. Ако отгоре има постройка, хората започват да боледуват тежко. Ето, Перловската река в София ту се скрива, ту показва, но тя си тече там някъде, има притоци, а енергията наоколо е минус 52 метра. Въобще не завиждам на хората в центъра. На второ място, голям риск идва от земното магнитно поле. То изгражда мрежа, от която никой не може да избяга. За нашата географска ширина тя представлява невидима решетка от безброй правоъгълници с размери 2,2 на 2,5 м. Най-вредно е излъчването там, където се кръстосват възлите на мрежата или по стените на тези правоъгълници.- Защо, какво може да се случи след дълго пребиваване в такава зона?- Категорично разболяване, при това тежко. Започва отслабване на имунната защита, след което се проявяват болести, към които сме предразположени. Всеки човек ги има, но дали ще се отключат, зависи от начина ни на живот, хранене, стрес, излагане на вредни лъчения. Навремето аз, без да зная, спях върху точка от мрежата на земното магнитно поле. В резултат започнах да получавам едни спазми, а после наруших зрението си трайно.- Има доста скептици, които не приемат тези неща?- Човек не бива да неглижира нищо. Ние не живеем в изолирана среда. Около нас има енергийни вълни, полета - положителни и отрицателни, с които сме в непрекъснат контакт. Тук можем да споменем и антените на мобилните оператори, трафопостовете в междублоковите пространства, които имат страхотно негативно електромагнитно поле. Ще ви кажа, че нямам пациент с онкологично заболяване, който да не е имал вредна вълна и, второ, да не е имал някъде в тялото си скрита инфекция. Това е друга голяма тема – че в основата на различните видове рак стои неизлекувана първична инфекция. Значи първо аз диагностицирам причината, а после се прави полева терапия с генераторите за лечение с помощта на кичур коса.- Истина ли е, че парламентът е като черна дупка с много негативно излъчване?- Безспорно е така. Навремето съм правила изследване и се оказа, че всичко идва от факта, че отдолу има старо турско гробище и може би по-стар некропол по-отдолу. Тези места по правило имат отрицателна енергия, защото там витаят духове. Те са енергоинформационни програми, които си имат собствена вибрация и могат да ни влияят. В София като стар град има много такива опасни места, но понеже няма къде да се строи, всеки си вдига сгради, на когото където му скимне. В Китай например дворците на императора са строени на места, където няма т. нар. вени на дракона. Така са наричали именно подземно течащите реки. Българите също имаме подобна традиция още от времената на траките, че и по-назад. Неслучайно поговорката гласи – където легне кучето, копай основите на къщата, а където котката се свие, детска люлка не връзвай. Обяснението е много просто: кучетата се привличат от положителните торсионни полета, а котките - от отрицателните. Затова, ако в стая има един болен човек, котката ще отиде и точно при него ще легне.- Ванга навремето признаваше теорията за торсионните полета, вие също сте неин последовател. Какво представлява тя?- Торсионните полета биват два вида - положителни и отрицателни. Те пренасят информация и на база на тях е изградена цялата наша Вселена. До момента обаче само науката радиестезия може да ги мери. А с това познание можем да се лекуваме и да се пазим. Бащата на радиестезията Луи Тюрен навремето е работил с лекари и е бил в тяхна голяма помощ. Неслучайно впоследствие, в последния курс, медиците в Сорбоната са можели да изучават радиестезия, за да бъдат по-добри диагностици и лечители.